# Официален вестник C 488/2021

| | ISSN 1977-0855 |
| --- | --- |
| Официален вестник
  на Европейския съюз | C 488 |
| | |
| Издание на български език | Информация и известия | Година 646 декември 2021 г. |

ISSN 1977-0855

Официален вестник

на Европейския съюз

C 488

Издание на български език

Информация и известия

Година 646 декември 2021 г.

---

| Съдържание | Страница |
| --- | --- |
| | II   Съобщения |
| | СЪВМЕСТНИ ДЕКЛАРАЦИИ |
| | Европейски парламентСъветЕвропейска комисия |
| 2021/C 488/01 | Изявления относно Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) No 1305/2013 и (ЕС) No 1307/2013 | 1 |
| 2021/C 488/02 | Изявление относно Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) No 1306/2013 | 3 |
| 2021/C 488/03 | Изявления относно Регламент (ЕС) 2021/2117 на Европейския парламент и на Съвета от 2 декември 2021 година за изменение на регламенти (ЕС) No 1308/2013 за установяване на обща организация на пазарите на селскостопански продукти, (ЕС) No 1151/2012 относно схемите за качество на селскостопанските продукти и храни, (ЕС) No 251/2014 за определяне, описание, представяне, етикетиране и правна закрила на географските указания на ароматизирани лозаро-винарски продукти и (ЕС) No 228/2013 за определяне на специфични мерки за селското стопанство в най-отдалечените региони на Съюза | 6 |

Съдържание

Страница

II   Съобщения

СЪВМЕСТНИ ДЕКЛАРАЦИИ

Европейски парламентСъветЕвропейска комисия

2021/C 488/01

Изявления относно Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) No 1305/2013 и (ЕС) No 1307/2013

1

2021/C 488/02

Изявление относно Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) No 1306/2013

3

2021/C 488/03

Изявления относно Регламент (ЕС) 2021/2117 на Европейския парламент и на Съвета от 2 декември 2021 година за изменение на регламенти (ЕС) No 1308/2013 за установяване на обща организация на пазарите на селскостопански продукти, (ЕС) No 1151/2012 относно схемите за качество на селскостопанските продукти и храни, (ЕС) No 251/2014 за определяне, описание, представяне, етикетиране и правна закрила на географските указания на ароматизирани лозаро-винарски продукти и (ЕС) No 228/2013 за определяне на специфични мерки за селското стопанство в най-отдалечените региони на Съюза

6

---

| BG | |
| --- | --- |

BG

---

II Съобщения

СЪВМЕСТНИ ДЕКЛАРАЦИИ

Европейски парламент Съвет Европейска комисия

| 6.12.2021 | BG | Официален вестник на Европейския съюз | C 488/1 |
| --- | --- | --- | --- |

6.12.2021

BG

Официален вестник на Европейския съюз

C 488/1

---

Изявления относно Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) No 1305/2013 и (ЕС) No 1307/2013 (1)

(2021/C 488/01)

Изявление на Съвета относно опростяването на ОСП

Новият модел за осъществяване на ОСП следва да позволява уравняването на разходите, основано на спазването, да бъде заменено с уравняване на разходите, основано на качеството на изпълнението, като концепцията за системи за контрол и санкции се остави за прилагане на национално равнище, което е въпрос на субсидиарност от компетентността на държавите членки.

Съветът отправя искане разпоредбите, които ще бъдат приети от Комисията с бъдещите насоки, да отчитат в пълна степен логиката на новия модел за осъществяване на ОСП. Те не следва да водят до повторното въвеждане на изисквания за спазване, излизащи извън обхвата, определен в член 37 от Хоризонталния регламент.

По-специално те следва да осигуряват по-добра рамка за процедурата за определяне на сумите, които да бъдат изключвани от финансирането от ЕС, в съответствие с настоящото програмиране, като се взема предвид естеството на нарушението, за да се гарантира, че са пропорционални на равнището на нанесените на ЕС финансови щети, особено по отношение на въздействието на аномалии, свързани с предварителните условия. Във връзка с това настоятелно призоваваме да бъде доизяснено определението за сериозни недостатъци в системите за управление. Пропуск може да бъде установен при оценката на функционирането на органите за управление и на основните изисквания на Съюза, включително системите за отчетност. Това може да стане посредством преглед на системата за вътрешен контрол, включително чрез тестване на спазването. Финансовите корекции следва да бъдат ограничавани до сценарии, при които са открити сериозни системни недостатъци в системите за управление. Сумата, която трябва да бъде изключвана, следва да бъде свързана с неправомерно разходваната сума или с административните санкции, които биха били наложени. Използването на корекции с единна ставка следва да бъде ограничавано до случаите, когато е невъзможно да се изчисли точната неправомерно разходвана сума.

Освен това насоките ще трябва да предвиждат проверките, които се очакват от сертифициращите органи, да бъдат ограничавани — що се отнася до оценката на системите за управление — до управлението на правилата на Съюза от тези системи, без да се обхващат условията за допустимост за отделните бенефициери, определени в стратегическите планове по ОСП.

Съветът отправя към Комисията искане да гарантира, в съответствие с обявените цели, че новият модел за осъществяване на ОСП няма да доведе до значително увеличаване на тежестта за държавите членки, а по-скоро до общо опростяване, като същевременно се гарантира защитата на финансовите интереси на Съюза, по-специално чрез процедурата за одобрение на стратегическите планове по ОСП и прилагането на член 59 от Хоризонталния регламент. Съветът отправя към Комисията още и искане да не обезсилва административните ползи от въвеждането на новия модел за осъществяване на ОСП, като изисква допълнителна отчетност за целите на мониторинга и оценката.

Съвместно изявление на Европейския парламент и Съвета относно социалното измерение на общата селскостопанска политика

Европейският парламент и Съветът приканват Комисията да наблюдава, посредством проучване, което да се извърши две години след първите две години от прилагането на социалните условия от всички държави членки, въздействието на механизма върху условията на труд и функционирането на системата от санкции и, когато е целесъобразно, да представи предложения за засилване на социалното измерение на ОСП.

До 2025 г. Комисията ще направи оценка на осъществимостта на включването в приложение XX на член 7, параграф 1 от Регламент (ЕС) No 492/2011 на Европейския парламент и на Съвета (2) относно свободното движение на работници и, когато е целесъобразно, ще представи предложения за тази цел.

Изявление на Комисията относно възможността Белгия да представи два стратегически плана по ОСП

С оглед на разпоредбите на член 104 от Регламента за стратегическите планове по ОСП, договорени от съзаконодателите, и като се вземе предвид особената конституционна уредба на Белгия, Комисията потвърждава, че ще приеме Белгия да представи стратегически план по ОСП за всяка от своите федерални единици. Това не засяга, нито променя правните задължения на Белгия съгласно Регламента за стратегическите планове по ОСП.

Изявление на Европейския парламент относно ролята на Европейския съвет по отношение на законодателните елементи на общата селскостопанска политика

Европейският парламент изразява съжаление във връзка с факта, че в заключенията си от 21 юли 2020 г. Европейският съвет взе решения относно законодателни елементи на общата селскостопанска политика, които е трябвало да бъдат решени съгласно обикновената законодателна процедура в съответствие с Договорите. Европейският парламент счита тези едностранни изпреварващи решения за неприемливи, както и че те засягат правата на Европейския парламент като съзаконодател, действащ на равни начала със Съвета.

Европейският парламент изразява съжаление поради нежеланието на Съвета да започне съдържателни преговори с Европейския парламент по тези елементи на основание, че те вече са били решени от Европейския съвет.

По-специално Европейският парламент отбелязва, че Съветът не е започнал съдържателни преговори по разпоредбите за определяне на горна граница и постепенно намаляване, предвидени в член 17, и за предвидената в член 96 гъвкавост между разпределените средства за директни плащания и средствата по ЕЗФРСР, и счита, че резултатът от преговорите по тези членове е незадоволителен.

Европейският парламент изразява дълбоко съжаление във връзка с подхода на Съвета и счита, че той подкопава правилното функциониране на обикновената законодателна процедура. Поради това Европейският парламент настоява това да не се повтаря в бъдещи преговори в рамките на обикновената законодателна процедура.

---

(1)  OВ L 435, 6.12.2021 г., стр. 1.

(2)  Регламент (ЕС) No 492/2011 на Европейския парламент и на Съвета от 5 април 2011 г. относно свободното движение на работници в Съюза (OB L 141, 27.5.2011 г., стр. 1).

---

| 6.12.2021 | BG | Официален вестник на Европейския съюз | C 488/3 |
| --- | --- | --- | --- |

6.12.2021

BG

Официален вестник на Европейския съюз

C 488/3

---

Изявление относно Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) No 1306/2013 (1)

(2021/C 488/02)

Изявление на Съвета относно опростяването на ОСП

Новият модел за осъществяване на ОСП следва да позволява уравняването на разходите, основано на спазването, да бъде заменено с уравняване на разходите, основано на качеството на изпълнението, като концепцията за системи за контрол и санкции се остави за прилагане на национално равнище, което е въпрос на субсидиарност от компетентността на държавите членки.

Съветът отправя искане разпоредбите, които ще бъдат приети от Комисията с бъдещите насоки, да отчитат в пълна степен логиката на новия модел за осъществяване на ОСП. Те не следва да водят до повторното въвеждане на изисквания за спазване, излизащи извън обхвата, определен в член 37 от Хоризонталния регламент.

По-специално те следва да осигуряват по-добра рамка за процедурата за определяне на сумите, които да бъдат изключвани от финансирането от ЕС, в съответствие с настоящото програмиране, като се взема предвид естеството на нарушението, за да се гарантира, че са пропорционални на равнището на нанесените на ЕС финансови щети, особено по отношение на въздействието на аномалии, свързани с предварителните условия. Във връзка с това настоятелно призоваваме да бъде доизяснено определението за сериозни недостатъци в системите за управление. Пропуск може да бъде установен при оценката на функционирането на органите за управление и на основните изисквания на Съюза, включително системите за отчетност. Това може да стане посредством преглед на системата за вътрешен контрол, включително чрез тестване на спазването. Финансовите корекции следва да бъдат ограничавани до сценарии, при които са открити сериозни системни недостатъци в системите за управление. Сумата, която трябва да бъде изключвана, следва да бъде свързана с неправомерно разходваната сума или с административните санкции, които биха били наложени. Използването на корекции с единна ставка следва да бъде ограничавано до случаите, когато е невъзможно да се изчисли точната неправомерно разходвана сума.

Освен това насоките ще трябва да предвиждат проверките, които се очакват от сертифициращите органи, да бъдат ограничавани — що се отнася до оценката на системите за управление — до управлението на правилата на Съюза от тези системи, без да се обхващат условията за допустимост за отделните бенефициери, определени в стратегическите планове по ОСП.

Съветът отправя към Комисията искане да гарантира, в съответствие с обявените цели, че новият модел за осъществяване на ОСП няма да доведе до значително увеличаване на тежестта за държавите членки, а по-скоро до общо опростяване, като същевременно се гарантира защитата на финансовите интереси на Съюза, по-специално чрез процедурата за одобрение на стратегическите планове по ОСП и прилагането на член 59 от Хоризонталния регламент. Съветът отправя към Комисията още и искане да не обезсилва административните ползи от въвеждането на новия модел за осъществяване на ОСП, като изисква допълнителна отчетност за целите на мониторинга и оценката.

Съвместно изявление на Европейския парламент, Съвета и Комисията относно допълнителни мерки за защита на бюджета на Съюза срещу измами и нередности чрез изискване за повсеместно прилагане на единен инструмент за извличане на данни в рамките на общата селскостопанска политика

Съветът и Европейският парламент се ангажират да разгледат предложение относно задължителното използване на инструмент за извличане на данни в държавите членки вследствие на доклада на Комисията до 2025 г., в който се прави оценка на използването на единния инструмент за извличане на данни и неговата оперативна съвместимост с оглед на повсеместното му използване от държавите членки.

Изявление на Комисията относно сертифициращите органи в рамките на общата селскостопанска политика

Комисията взема под внимание вмъкването на ново съображение 13 в Регламент (ЕС) 2021/2116 на Европейския парламент и на Съюза относно финансирането, управлението и мониторинга на общата селскостопанска политика във връзка със съобщаването на информация относно определените сертифициращи органи. Комисията получава информация от държавите членки за определянето на публични и частни сертифициращи органи и поддържа актуален регистър на тези органи за целите на мониторинга. Комисията припомня ангажимента си ежегодно да съобщава на Парламента списъка на определените сертифициращи органи.

Изявление на Комисията относно отмяната на бюджетни задължения по линия на ЕЗФРСР в рамките на общата селскостопанска политика

Комисията потвърждава, че ако съществува риск от отмяна на бюджетни задължения по линия на финансирането от ЕЗФРСР, съответните служби на Комисията трябва да изпратят писмо до органите на държавите членки, за да ги предупредят за този риск достатъчно рано преди приложимия краен срок за автоматичната отмяна. Предназначението на това писмо е да се насърчи засилено усвояване на финансирането от ЕЗФРСР и заедно с държавите членки да се проучи какво може да се направи за тази цел.

Комисията се стреми да избягва отмяна на бюджетни задължения също така и в случаите, когато са налице специфични обстоятелства. За целта изцяло ще се прилагат съответните правила, установени с Регламент (ЕС) 2021/2116 на Европейския парламент и на Съюза относно финансирането, управлението и мониторинга на общата селскостопанска политика за прекъсване на срока за отмяна на бюджетни задължения в случай на текущи съдебни производства или административни обжалвания. Освен това изцяло ще се спазва по-конкретно правилото да не се прилагат отмени, в случай че бюджетните задължения не са използвани поради непреодолима сила, която засяга сериозно изпълнението на стратегическите планове по ОСП.

Изявление на Комисията относно съчетаването на правомощия в рамките на общата селскостопанска политика

Комисията припомня ангажимента си да спазва Междуинституционалното споразумение от 13 април 2016 г. за по-добро законотворчество. Съгласно точка 31 от посоченото споразумение, при условие че Комисията представи обективни аргументи, основаващи се на съществената връзка между две или повече предоставени правомощия, съдържащи се в един законодателен акт, предоставените правомощия могат да се съчетаят. Консултациите в хода на изготвяне на делегираните актове служат и за това да се установи кои предоставени правомощия се смятат за съществено свързани.

Изявление на Комисията относно допълнителните мерки за защита на бюджета на ЕС срещу измами и нередности чрез изискване на задължително използване на единен инструмент за извличане на данни, осигурен от Комисията

Съгласно точки 30—33 от Междуинституционалното споразумение между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси, Комисията трябва да предостави интегрирана и оперативно съвместима система за информация и наблюдение, включително единен инструмент за извличане на данни и измерване на риска, за достъп и анализ на нужните данни с оглед на прилагането ѝ от всички държави членки. Освен това трите институции се споразумяха да си сътрудничат лоялно в хода на законодателната процедура за съответните основни актове, за да гарантират последващите действия във връзка със заключенията на Европейския съвет от юли 2020 г., свързани с този елемент.

Комисията приветства новите разпоредби, с които се въвежда изискването Комисията да предостави единен инструмент за извличане на данни и относно публикуването на групи в членовете на хоризонталния регламент, но договореният от съзаконодателите подход за ОСП не отразява по подходящ начин желаната амбиция и дух на Междуинституционалното споразумение. Комисията отбелязва обаче, че подобно на споразумението за Регламента за общоприложимите разпоредби използването на инструмента от държавите членки не е задължително. Поради това, в съответствие с изявлението на Комисията относно споразумението, постигнато от съзаконодателите в Регламента за общоприложимите разпоредби, Комисията счита, че споразумението, постигнато от съзаконодателите за ОСП съгласно член 59, параграф 2 (Защита на финансовите интереси на Съюза) относно използването на единен инструмент за извличане на данни и събирането и публикуването на данни за групите в член 98 (Прозрачност) не е достатъчно за подобряване на защитата на бюджета на Съюза срещу измами и нередности и за гарантиране на ефикасни проверки за конфликт на интереси, нередности, случаи на двойно финансиране и престъпна злоупотреба със средствата. Поради това Комисията приветства също и Съвместното изявление от трите институции относно единния инструмент за извличане на данни.

Съвместно изявление на Европейския парламент и на Комисията относно годишния мониторинг на качеството на изпълнението в рамките на общата селскостопанска политика

Европейският парламент и Комисията припомнят, че с оглед на новия модел на изпълнение и рамката на изпълнението, която ще бъде установена в общата селскостопанска политика (ОСП) за периода 2023—2027 г., годишните доклади за качеството на изпълнението, годишният мониторинг и двугодишният преглед на качеството на изпълнението са от съществено значение за поддържането на амбициите, определени в стратегическите планове по ОСП.

В този контекст Европейският парламент и Комисията са съгласни, че е необходимо Комисията да докладва ежегодно на Европейския парламент, в комисията по земеделие и развитие на селските райони, относно постигнатия напредък в обхвата на годишния мониторинг на изпълнението.

Изявление на Европейския парламент относно прилагането и прозрачността на общата селскостопанска политика

Новата правна рамка на общата селскостопанска политика (ОСП) включва по-голяма гъвкавост за държавите членки при изготвянето и изпълнението на националните стратегически планове (НСП). Това дава възможност за адаптиране към местните нужди, като същевременно продължава да се гарантира, че крайните бенефициери спазват общите условия за допустимост. Новият модел на изпълнение (НМИ), с който се въвежда основан на резултатите подход, включва и значително прехвърляне на отговорност от равнището на Съюза към националните администрации при управлението и контрола на селскостопанските фондове на Съюза.

Европейският парламент счита, че междуинституционалното споразумение, постигнато между съзаконодателите, съдържа необходимите предпазни мерки за предотвратяване на установените рискове за правилното прилагане на НСП на държавите членки, одобрени от Комисията. Европейският парламент ще следи отблизо изпълнението от държавите членки на НСП, одобрени от Комисията, и ще изпълнява пълноценно ролята си на надзорен орган на работата на Комисията, възложена съгласно Договорите и определена в регламентите за ОСП.

Европейският парламент счита, че с Регламент (ЕС) 2021/2116 на Европейския парламент и на Съвета относно финансирането, управлението и мониторинга на общата селскостопанска политика се осигурява ефективна защита на финансовите интереси на Съюза, включително събирането и публикуването на данни за групи, които гарантират ефективни проверки на конфликтите на интереси, нередностите, въпросите, свързани с двойното финансиране, и престъпната злоупотреба със средствата. С оглед на използването на единен инструмент за извличане на данни в държавите членки, Европейският парламент приветства ангажимента за разглеждане на предложение за задължителното му използване във всички държави членки, вследствие на доклада на Комисията, което да бъде осъществено до 2025 г., като се направи оценка на неговото използване и оперативната му съвместимост.

---

(1)  ОВ L 435, 6.12.2021 г., стр. 187.

---

| 6.12.2021 | BG | Официален вестник на Европейския съюз | C 488/6 |
| --- | --- | --- | --- |

6.12.2021

BG

Официален вестник на Европейския съюз

C 488/6

---

Изявления относно Регламент (ЕС) 2021/2117 на Европейския парламент и на Съвета от 2 декември 2021 година за изменение на регламенти (ЕС) No 1308/2013 за установяване на обща организация на пазарите на селскостопански продукти, (ЕС) No 1151/2012 относно схемите за качество на селскостопанските продукти и храни, (ЕС) No 251/2014 за определяне, описание, представяне, етикетиране и правна закрила на географските указания на ароматизирани лозаро-винарски продукти и (ЕС) No 228/2013 за определяне на специфични мерки за селското стопанство в най-отдалечените региони на Съюза (1)

(2021/C 488/03)

Съвместно изявление на Европейския парламент, Съвета и Комисията относно проактивния ангажимент на многостранно равнище във връзка с прилагането на здравните и екологичните стандарти на ЕС по отношение на вносните селскостопански продукти

Европейският парламент, Съветът и Комисията признават необходимостта да се търси по-голяма съгласуваност между здравните и екологичните стандарти, които се прилагат за селскостопанските продукти в Европейския съюз, и тези, които се прилагат за вносните селскостопански продукти, в съответствие с международните търговски правила. За да се справи с проблемите на устойчивото развитие, по-специално изменението на климата и загубата на биологично разнообразие, които са въпроси от световно значение, и за да отговори на очакванията на гражданите за по-високо качество и по-устойчиви храни, Европейският съюз непрекъснато е повишавал тези стандарти в продължение на много години. Европейският зелен пакт и неговите секторни стратегии, включително съобщението на Комисията „Стратегия „От фермата до трапезата“, се стремят да постигнат тази цел и ще доведат до по-нататъшно повишаване на тези стандарти, прилагани в рамките на ЕС, включително, когато е уместно, за вносните продукти.

Европейският парламент, Съветът и Комисията признават необходимостта от активен ангажимент на многостранно равнище за повишаване на амбицията по отношение на международните цели в областта на околната среда при прилагането и подобряването на международните търговски правила. Както се посочва в Съобщението на Комисията относно прегледа на търговската политика, целесъобразно е също така Европейският съюз, при определени обстоятелства, определени от правилата на СТО, да изисква вносните селскостопански продукти да отговарят на определени производствени изисквания, така че да се гарантира ефективността на стандартите в областта на здравеопазването, хуманното отношение към животните и околната среда, които се прилагат за селскостопанските продукти в Европейския съюз, и да се допринесе за цялостното изпълнение на съобщенията относно Европейския зелен пакт и стратегията „От фермата до трапезата“. С оглед на значението на неговия пазар в международната търговия, Европейският съюз може да използва своя капацитет за повишаване на здравните и екологичните стандарти в световен мащаб и по този начин да допринесе за постигането на международните цели в областта на околната среда, като например тези на Парижкото споразумение.

Европейският парламент, Съветът и Комисията приветстват по-широкия подход, предложен в прегледа на търговската политика, по отношение на необходимостта от по-голяма ангажираност на многостранно равнище за справяне с ключови въпроси, като например стратегическите запаси, по-специално поради факта, че храните са основно благо. Подобряването на продоволствената сигурност в световен мащаб предполага намаляване на нестабилността на селскостопанските пазари чрез засилено сътрудничество на многостранно равнище, надхвърлящо намаляването на нарушенията на пазара, което е необходим, но недостатъчен фактор за стабилизиране на международните пазари.

Съвместно изявление на Европейския парламент, Съвета и Комисията относно разпоредбите на общата организация на селскостопанските пазари във връзка със сектора на захарта в ЕС

Европейският парламент, Съветът и Комисията признават трудностите, пред които е изправен секторът на захарта след премахването на квотите за захар през октомври 2017 г., които трудности се характеризират с нестабилност на международните пазари, стагнация на потреблението и намаляване на производството на захарно цвекло и захар. Тази ситуация е източник на безпокойство за сектора на захарта в ЕС.

Настоящото състояние на сектора и неговите стратегии за адаптиране ще бъдат подложени на задълбочена оценка в рамките на проучване, което ще бъде представено през есента на 2021 г. Проучването ще анализира наличните инструменти на европейската и националната политика за сектора на захарта, съответните роли на частния сектор и на публичните институции в отговор на основните рискове, засягащи сектора, и ще набележи възможни стратегии за подобряване на устойчивостта на европейския сектор на захарта.

Европейският парламент, Съветът и Комисията ще разгледат всяко подходящо бъдещо развитие на политиката в светлината на основните констатации и заключения, направени в контекста на това проучване. Такова бъдещо развитие на политиката би могло да обхваща всички съответни регулаторни и нерегулаторни инициативи, свързани с инструментите за управление на пазара и кризите, прозрачността на пазара във веригата за доставки на захар, договорните отношения между производителите на суровината и производителите на захар, международната търговия и развитието на биоикономиката.

Съвместно изявление на Европейския парламент и на Съвета относно прилагането на здравните и екологичните стандарти на ЕС по отношение на вносните селскостопански продукти

Европейският парламент и Съветът приканват Комисията да представи най-късно през юни 2022 г. доклад, съдържащ оценка на обосновката и правната осъществимост на прилагането на здравните и екологичните стандарти на ЕС (включително стандартите за хуманно отношение към животните, както и процесите и производствените методи) по отношение на вносните селскостопански и хранителни продукти, както и конкретните инициативи за осигуряване на по-добра последователност при тяхното прилагане в съответствие с правилата на СТО. Този доклад следва да обхваща всички съответни области на публичната политика, включително – но не само – общата селскостопанска политика, политиката в областта на здравеопазването и безопасността на храните, политиката в областта на околната среда и общата търговска политика.

Изявление на Комисията относно преразглеждането на стойностите, при които вносът е допустим, и на максимално допустимите граници на остатъчни вещества (МДГОВ) по Кодекс алиментариус

Европейската комисия ще продължи да гарантира, че след задълбочена оценка на наличната научна информация за активните вещества в контекста на процедурите по Регламент (ЕО) No 1107/2009 на Европейския парламент и на Съвета (2) или на процедурите по Регламент (ЕО) No 396/2005 на Европейския парламент и на Съвета (3) и в съответствие с правилата на СТО, стойностите, при които вносът е допустим, и максимално допустимите граници на остатъчни вещества по Кодекс алиментариус (CXL) се оценяват и преразглеждат за активни вещества, които не са или вече не са одобрени в ЕС, така че остатъчните вещества в храните или фуражите да не представляват риск за потребителите. В допълнение към аспектите, свързани със здравето и добрите селскостопански практики, които понастоящем се вземат предвид, Комисията също така ще отчете екологичните съображения от глобално естество в съответствие с правилата на СТО, когато оценява заявленията за стойности, при които вносът е допустим, или когато преразглежда стойностите, при които вносът е допустим, за активни вещества, които вече не са одобрени в ЕС. Представянето от Комисията на предложението за законодателна рамка за устойчиви продоволствени системи ще представлява решаваща допълнителна стъпка към пълното постигане на тази амбиция в съответствие с целите на Зеления пакт.

Изявление на Комисията относно етикетирането на хранителните стойности и съставките на вината и ароматизираните лозаро-винарски продукти

Комисията счита, че продуктите, съдържащи 1,2 обемни процента алкохол или по-малко, следва да продължат да бъдат регулирани от Регламента за ПИХП и си запазва правото да се върне към правната рамка за етикетиране на вината в рамките на предстоящата инициатива за етикетиране на всички алкохолни напитки по смисъла на плана на ЕС за борба с рака.

Комисията счита също така, че настоящият компромис относно етикетирането на вината и ароматизираните лозаро-винарски продукти по отношение на списъка на съставките и обявяването на хранителната стойност не може да се разглежда като прецедент за бъдещо законодателно предложение и преговори и си запазва правото да приведе изискванията за етикетиране за всички вина в съответствие с плана на ЕС за борба с рака.

---

(1)  OВ L 435, 6.12.2021 г., стр. 262.

(2)  Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (OB L 309, 24.11.2009 г., стр. 1).

(3)  Регламент (ЕО) No 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (OB L 70, 16.3.2005 г., стр. 1).

---